
2.2.p.
Par Olaines novada pašvaldības apbalvojuma piešķiršanu Olaines pirmsskolas izglītības iestādes “Magonīte” vadītājas vietniecei izglītības jomā Oksanai Buķei

Tiek dots vārds: Dmitrijam Ivanovam, Aleksandram Geržatovičam, Andrim Bergam

Olaines novada pašvaldībā saņemta Olaines pirmsskolas izglītības iestādes “Magonīte” 2026.gada 4.septembra vēstule Nr. PIIM/1.-7/26/151-ND “Par Olaines pirmsskolas izglītības iestādes “Magonīte” vadītāja vietnieka izglītības jomā Oksanas Buķes apbalvošanu” ar lūgumu apbalvot Olaines pirmsskolas izglītības iestādes “Magonīte” vadītājas vietnieci izglītības jomā Oksanu Buķi, personas kods_, ar Atzinības rakstu par ilggadēju, profesionālu un godprātīgu darbu, ieguldījumu pirmsskolas izglītības darbā, bērnu izglītošanā un iestādes stratēģisko mērķu sasniegšanā.
Vadītāja vietniece izglītības jomā Oksana Buķe strādā Olaines pirmsskolas izglītības iestādē “Magonīte” no 1996.gada. Savā profesionālajā darbā ir sasniegusi augstus kvalitātes radītājus. Darba pienākumus veic ar augstu atbildības sajūtu, precizitāti un rūpību, nodrošinot kvalitatīvu izglītības procesu iestādē. Organizē, koordinē, plāno un pārrauga pedagoģisko, izglītošanas un audzināšanas darbu iestādē. 

Veiksmīgi veic pirmsskolas mācību jomu koordinatora, mācīšanās konsultanta – eksperta pienākumus pirmsskolas izglītības iestādē un pašvaldībā. Konsultē pedagogus par mācību procesa kvalitātes uzlabošanu, sniedz ieteikumus pedagoģiskā procesa pilnveidošanai, veic metodisko atbalstu. Efektīvi darbojas iestādes padomes, pedagoģiskās padomes, ekoskolas padomes darbā, kā arī pedagoģisko darbinieku profesionālās darbības novērtēšanā, izglītības iestādes darbības plānošanā un rezultātu izvērtēšanā. Oksana Buķe ar savu profesionālo meistarību ir devusi nozīmīgu ieguldījumu iestādes attīstībā.
Ņemot vērā iepriekš minēto, Sociālo, izglītības un kultūras jautājumu komitejas 2026.gada 16.septembra sēdes protokolu Nr.9, Olaines novada domes 2015.gada 20.maija nolikuma Nr.7 “Olaines novada pašvaldības apbalvojumu nolikums” 2.2., 4., 8. un 16.1.punktu un, pamatojoties uz Pašvaldību likuma 10.panta pirmās daļas 21.punktu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj: 
1. Piešķirt Olaines novada pašvaldības apbalvojumu – Atzinības rakstu Olaines pirmsskolas izglītības iestādes “Magonīte” vadītājas vietniecei izglītības jomā Oksanai Buķei par ilggadēju, profesionālu un godprātīgu darbu, ieguldījumu pirmsskolas izglītības darbā, bērnu izglītošanā un iestādes stratēģisko mērķu sasniegšanā.
2. Pilnvarot Olaines novada pašvaldības domes priekšsēdētāju Andri Bergu pasniegt Olaines pirmsskolas izglītības iestādes “Magonīte” vadītājas vietniecei izglītības jomā Oksanai Buķei Atzinības rakstu.

